《送玄极归仙居三学寺兼寄固坏庵》
明代·释宗泐

昨夜共青灯，今朝下碧层。衣沾吴野雪，饭煮越溪冰。

乡寺居三学，宗门尚一乘。故人头向白，送尔思弥增。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。